Data samling

Det er nå flere dager siden FB har hatt avføring, sist gang var den hard og vond. Problemet med dette kan i verste fall bli obstipasjon. Ved obstipasjon har man avføring mye sjeldnere enn vanlig, og den avføringen som kommer vil være tynn. Dette kan skyldes harde avføringsknoller i rektum og dermed er det bare noe som vil klare å passere. FB ligger mye i ro, det kan føre til at tarmfunksjonen blir nedsatt. Når avføringen blir liggende lenge i tarmen blir væsken sugd opp, dette kan være starten på en obstipasjon. Det at ikke FB har fått av seg noe avføring, kan være en av grunnene til at han ikke har noe matlyst.

Ressurser

Ressursene FB har i forhold til avføringsproblemet hans er at han har evnen til og spør om hjelp når han trenger å gå på toalettet. Han klarer ikke å gå selv, men han klarer å stå ved forflytning dermed kan vi bruke en rullestol til å kjøre han ut på toalettet med. På toalettet har han behov for armlener (handikapptoalett). På den måten har han noe å støtte seg i når vi hjelper han med å reise seg

Behov for sykepleie

FB liker ikke å være til bry, dette kan ha ført til at han har lagt å holdt seg lenge før han har spurt etter hjelp. Dermed kan han oppleve ubehag og få magesmerter. Risikoen her er jo det at FB vil få forstoppelse om han ligger for lenge.

Vurderinger/begrunninger

Utenom å observere avføringen, kan vi i samarbeid med legen foreta en klinisk undersøkelse. Det er 4 forskjellige måter å undersøke på:
Inspeksjon: når vi inspiserer ser vi på magen, hvordan ser den ut? Er den oppblåst? Vi ser og på huden, hvilken farge den er.

Palpasjon: Ved palpasjon bruker vi lette trykk over tarm for å se om tarmen er full. Når vi bruker palpasjon kan vi finne ut nesten nøyaktig hvor smertene ligger. 
Perkusjon: i forbindelse med avføring, er det tarmen vi er opptatt av, perkusjon er lett banking på magen. Ved å bruke dette kan vi finne ut om FB har mye luft i tarmen. Har han dette vil vi høre en lys lyd (Fig 21.2 s255)

Eksplorasjon: siden FB hadde smerter under sist avføring, og den var hard ka det være at rektumampullen er fylt opp med hard avføring. Dette kan vi sjekke om stemmer ved eksplorasjon. Det vil si at vi tar en finger inn i rektum for å kjenne om det ligger avføringsknoller der, å eventuelt fjerne disse. Dette er ganske ubehagelig så vi må informere FB godt før vi utfører en eksplorasjon.
Det å skape den rette” stemningen” når FB skal ha avføring kan være avgjørende for at han skal klare å få av seg noe i det hele tatt. Det å ha det litt varmt i rommet, å skape en atmosfære som minner om et vanlig toalett kan være med å hjelpe. Dette kan man gjøre ved å sette opp skjermbrett rundt pasienten. Vi kan og sette på noe musikk slik at han ikke føler seg ubekvem om det skulle komme lyder. Etter han er ferdig setter vi opp vinduet sånn at vi får vekk lukt.
Vi må sørge for at FB får bruke den tiden han trenger på toalettet, da kan vi gi han alarmen og la han få være aleine om han vil det, så kan han ringe når han er ferdig. Han liker ikke å være til bry, og derfor må vi være påpasselige med hva vi sier. Dermed kan han stole på oss, og vite at vi vil hjelpe han når han trenger det.
Mål

Kortsiktige: å få tømt blæren, å ikke ha ondt ved avføring
Langsiktige: han skal klare å forflytte seg ut på toalettet selv, der vi som sykepleier skal bare observere ikke støtte han ved forflytningen.  

Tiltak
